ତୃତୀୟ ରାଉଣ୍ଡରେ ଜୋକୋଭିଚ୍, ଫେଡେରର, ଶାରାପୋଭା, ହାଲେପ\nମେଲବୋର୍ନ,୧୮ା୧(ଏ.ଏଫ୍.ପି.)- ବର୍ଷର ପ୍ରଥମ ଗ୍ରାଣ୍ଡସ୍ଲାମ୍ ଟୁର୍ନାମେଣ୍ଟ ଅଷ୍ଟ୍ରେଲିଆନ ଓପନ ଟେନିସ ଚତୁର୍ଥ ଦିନରେ ପହଞ୍ଚିଛି। ଉଭୟ ପୁରୁଷ ଓ ମହିଳା ସିଙ୍ଗଲ୍ସରେ କେତୋଟି ବିପର୍ଯ୍ୟୟକୁ ବାଦ ଦେଲେ ସିଡେଡ ଖେଳାଳିମାନଙ୍କ ବିଜୟ ଅଭିଯାନ ଜାରି ରହିଛି।\nତୃତୀୟ ରାଉଣ୍ଡରେ ଜୋକୋଭିଚ୍, ଫେଡେରର, ଶାରାପୋଭା, ହାଲେପ\t January 18th, 23:59 PM January 18th, 23:59 PM\nମେଲବୋର୍ନ,୧୮ା୧(ଏ.ଏଫ୍.ପି.)- ବର୍ଷର ପ୍ରଥମ ଗ୍ରାଣ୍ଡସ୍ଲାମ୍ ଟୁର୍ନାମେଣ୍ଟ ଅଷ୍ଟ୍ରେଲିଆନ ଓପନ ଟେନିସ ଚତୁର୍ଥ ଦିନରେ ପହଞ୍ଚିଛି। ଉଭୟ ପୁରୁଷ ଓ ମହିଳା ସିଙ୍ଗଲ୍ସରେ କେତୋଟି ବିପର୍ଯ୍ୟୟକୁ ବାଦ ଦେଲେ ସିଡେଡ ଖେଳାଳିମାନଙ୍କ ବିଜୟ ଅଭିଯାନ ଜାରି ରହିଛି। ପୁରୁଷ ସିଙ୍ଗଲ୍ସରେ ପୂର୍ବତନ ଏକ ନମ୍ବର ଖେଳାଳି ତଥା ୧୪ତମ ସିଡ୍ ସର୍ବିଆର ନୋଭାକ ଜୋକୋଭିଚ୍ ଫ୍ରାନ୍ସର ଗାଏଲ ମନଫିଲ୍ସଙ୍କୁ ୪-୬, ୬-୩, ୬-୧, ୬-୩ ସେଟରେ ପରାସ୍ତ କରି ତୃତୀୟ ରାଉଣ୍ଡରେ ପ୍ରବେଶ କରିଛନ୍ତି। ସେହିପରି ୧୯ଟି ଗ୍ରାଣ୍ଡସ୍ଲାମ ଟାଇଟଲ ହାସଲ କରିଥିବା ଦ୍ୱିତୀୟ ସିଡ ସୁଇଜରଲାଣ୍ଡର ରୋଜର ଫେଡେରର ଜର୍ମାନୀର ଜାନ- ଲିନାର୍ଡ ଷ୍ଟ୍ରଫ୍ଙ୍କୁ ୬-୪, ୬-୪, ୭-୬ ସେଟରେ ହରାଇ ତୃତୀୟ ରାଉଣ୍ଡକୁ ଉଠିଛନ୍ତି। ଅନ୍ୟପଟେ ପଞ୍ଚମ ସିଡ ଡୋମିନିକ ଥିମ୍ ୬-୭, ୩-୬, ୬-୩, ୬-୨, ୬-୩ ସେଟରେ ଆମେରିକାର ଡେନିସ କୁଡଲାଙ୍କୁ, ଚେକ୍ ଗଣରାଜ୍ୟର ଟୋମାସ ବର୍ଡିଚ୍ ୬-୩, ୨-୬, ୬-୨, ୬-୩ ସେଟରେ ସ୍ପେନର ଗୁଇଲେର୍ମୋ ଗାର୍ସିଆ ଲୋପେଜଙ୍କୁ, ଫ୍ରାନ୍ସର ରିଚାର୍ଡ ଗାସେକ୍ୱେଟ୍ ୬-୨, ୬-୩, ୬-୩ ସେଟରେ ଇଟାଲୀର ଲୋରେଞ୍ଜ ସୋନେଗୋଙ୍କୁ ପରାସ୍ତ କରି ତୃତୀୟ ରାଉଣ୍ଡରେ ପ୍ରବେଶ କରିଛନ୍ତି। ତେବେ ସୁଇଜରଲାଣ୍ଡର ଷ୍ଟାନିସଲାସ ଓ୍ବାରିଙ୍କା ୨-୬, ୧-୬, ୪-୬ ସେଟରେ ଆମେରିକାର ଟି ସାଣ୍ଡଗ୍ରେନଙ୍କଠାରୁ ପରାସ୍ତ ହୋଇ ବିଦାୟ ନେଇଛନ୍ତି। ଅପରପକ୍ଷରେ ମହିଳା ସିଙ୍ଗଲ୍ସ ଇଭେଣ୍ଟରେ ରୁଷିଆର ମାରିଆ ଶାରାପୋଭା ୬-୧, ୭-୬ ସେଟ୍ରେ ଲାଟଭିଆର ଆନାଷ୍ଟାସିଜା ସେଭାଶୋଭାଙ୍କୁ ୫-୧, ୭-୬ ସେଟ୍ରେ ହରାଇ ତୃତୀୟ ରାଉଣ୍ଡରେ ପ୍ରବେଶ କରିଛନ୍ତି। ଅନ୍ୟପଟେ ତୃତୀୟ ସିଡ ଖେଳାଳି ସ୍ପେନର ଗର୍ବାଇନ ମୁଗୁରୁଜା ଚାଇନିଜ ତାଇପେଇର ସୁ- ଓ୍ବେଇ ସିଏଙ୍କଠାରୁ ୭-୬, ୬-୪ ସେଟରେ ପରାସ୍ତ ହୋଇ ବିପର୍ଯ୍ୟୟର ସମ୍ମୁଖୀନ ହେବା ସହ ଟୁର୍ନାମେଣ୍ଟରୁ ବିଦାୟ ନେଇଛନ୍ତି। ଜର୍ମାନୀର ଆଞ୍ଜେଲିକ କେର୍ବର ୬-୪,୬-୧ ସେଟରେ କ୍ରୋଏସିଆ ଡୋନା ଭେକିକଙ୍କୁ, ଟପ୍ ସିଡ ରୋମାନିଆର ସିମୋନା ହାଲେପ ୬-୨,୬-୨ ସେଟରେ କାନାଡାର ୟୁଗେନି ବୌଚାର୍ଡଙ୍କୁ, ଲୁସି ସାଫାଲୋଭା ୬-୨,୬-୪ ସେଟରେ ସୋରାନା ସିର୍ଷ୍ଟିଆଙ୍କୁ, ପୋଲାଣ୍ଡର ଆଗ୍ନେସ୍କା ରାଡ୍ବାନସ୍କା ୨-୬,୭-୫,୬-୩ ସେଟରେ ୟୁକ୍ରେନ ଲେସିଆ ସୁରେଙ୍କୋଙ୍କୁ ହରାଇ ତୃତୀୟ ରାଉଣ୍ଡରେ ପ୍ରବେଶ କରିଛନ୍ତି। ତେବେ ୧୬ତମ ସିଡ ରୁଷିଆ ଏଲିନା ଭେସନିନା ୬-୭,୨-୬ ସେଟରେ ଜାପାନର ନାଓମି ଓସାକାଙ୍କଠାରୁ ପରାସ୍ତ ହୋଇ ପ୍ରତିଯୋଗିତାରୁ ବିଦାୟ ନେଇଛନ୍ତି।
